Feilongus
<s>Feilongus je izumrli rod pterosaura pterodaktiloida iz skupina Ctenochasmatoidea ili Ornithocheiroidea pronađenih u donjokredskoj (barremij-aptij) Formaciji Yixian u gradu Beipiao, Liaoning, Kina.</s>

<s>Tom rodu naziv su 2005. dali Wang Xiaolin e.a..</s><s>Nomenklaturni tip je Feilongus youngi.</s><s>Naziv roda potiče od Feilonga, "letećeg zmaja".</s><s>Naziv vrste dat mu je u čast preminulog kineskog paleontologa Yanga Zhongjiana ili "Chung Chiena Mlađeg".</s>

<s>Feilongus se zasniva na holotipu IVPP V-12539, neodrasloj jedinci od koje su se očuvali lubanja i povezana čeljust, sa (na istoj ploči) odvojenim stražnjim dijelom moždane šupljine.</s><s>Taj fosil je jako smrvljen.</s><s>Upečatljiv je po dvijema koštanim krestama na lubanji (jednoj dugoj i niskoj na polovini njuške, i drugoj koja strši odozada iz stražnjeg dijela lubanje) i po tome što je gornja čeljust 10% (27 milimetara) duža od donje, dajući mu izražen nadgriz.</s><s>Očuvani dio druge kreste bio je kratak, sa zaobljenim vodećim rubom, ali moguće je da je imala produžetke koji nisu bili sastavljeni od kosti, a koji su sada izgubljeni.</s><s>Lubanja jedine poznate jedinke duga je 390-400 mm i veoma izdužena, sa pomalo konkavnim vrhom.</s><s>Wang procjenjuje njegov raspon krila na oko 2,4 metra, čineći ga velikim za primitivnog pterodaktiloida.</s><s>U lubanji i donjoj čeljusti nalazilo se 76 dugih, zakrivljenih, iglastih zuba, osamnaest u gornjoj, a devetnaest u donjoj čeljusti, ograničenih na krajeve kljuna, prednju trećinu čeljusti.</s>

<s>Kladistička analiza koju su opisivači proveli pokazala je da je Feilongus sestrinski takson kladusa koji se sastoji od rodova Gallodactylus i Cycnorhamphus, što znači da je pripadnik Gallodactylidae sensu Kellner, grupe ktenokasmatoida, unutar veće skupine Archaeopterodactyloidea, kladusa koji prema Kellneru sadrži najprimitivnije pterodaktiloide.</s><s>Ctenochasmatoidea su poznati po mnogobrojnim sitnim, tankim zubima, moguće za cijeđenje hrane iz vode, kao što to danas rade plamenci.</s><s>Međutim, analiza Lü Junchanga iz 2006. imala je ishod da Feilongus nije bio arheopterodaktiloid, već pripadnik Ornithocheiroidea sensu Kellner, bliži porodici Anhangueridae.</s><s>To znači da su korištenjem Unwinove alternativne terminologije oni bliži skupini Ornithocheiroidea sensu Unwin, čiji su pripadnici bolje prilagođeni lebdenju i ishrani ribom.</s><s>Još jedna objava koja slijedi tu liniju misli postavila je Feilongusa i Boreopterusa u novu porodicu ornitokajroida, Boreopteridae.</s>

<s>Izvori</s>

<s>Vanjske poveznice 
 Feilongus  u The Pterosauria</s>

<s>Pterodaktiloidi</s>

